หยุดกินยาวันที่20-25มีเพศสัมพันธ์กับเเฟนคืนวันที่25เช้าวันที่26มีประจำเดือนมาปกติ3วัน เเละมาอีกที่วันที่13-16อยากจะถามว่ามีโอกาสจะท้องไหมค่ะ
สวัสดีค่ะ หากหยุดทานยาคุมกำเนิดก่อนที่ยาจะหมดแผง ฤทธิ์ในการป้องกันการตั้งครรภ์ก็จะหมดลงในทันที อย่างไรก็ตาม หากหลังจากที่หยุดทานยาไปแล้ว 5-6 วัน ได้มีเลือดออกมานาน 3 วัน ก็ถือเป็นเลือดประจำเดือนที่เกิดจากผลของยาคุม และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ที่ผ่านมาค่ะและหากหลังจากที่มีเลือดออกมาแล้ว ไม่ได้มีเพศสัมพันธ์อีก โอกาสที่จะตั้งครรภ์ก็ไม่มี แต่หากได้มีเพศสัมพันธ์ต่ออีก โอกาสที่จะตั้งครรภ์ก็ย่อมมีได้สำหรับเลือดที่ออกมาอีกครั้งในวันที่ 13-16 อาจเป็นเลือดประจำเดือนจริงๆ ที่เกิดจากการทำงานของรังไข่ซึ่งกลับมาเป็นปกติแล้วก็ได้ค่ะ หากหลังจากนี้ ประจำเดือนมีระยะห่างตั้งแต่ 21-35 วัน ก็จะถือว่าปกติดี แต่หากยังคงมีเลือดออกมาบ่อยๆ คือมีระยะห่างน้อยกว่า 21 วัน แนะนำควรไปพบแพทย์เพื่อตรวจหาสาเหตุค่ะ